Ana Kaskas

Ana Kaskas (tikroji pavardė Ona Katkauskaitė, , 1907 m. sausio 4 d. Bridžportas, Konektikuto valstija – 1998 m. kovo 19 d. Velsboro, Pensilvanijos valstija) – JAV lietuvių dainininkė (lyrinis kontraltas).

 Biografija 
1926 m. baigė Hartfordo konservatoriją. 1926-1927 m. Valstybės teatro Kaune solistė. Sukūrė Ulrikos (Džiuzepė Verdis. Kaukių balius), Zybelis (Šarlis Guno. Faustas) vaidmenis. Gavusi Lietuvos valstybės stipendiją dvejus metus tobulinosi Milane pas F. Feraro. Dainavo Padujoje, vėliau Milane ir kituose operos teatruose. 1929 m. grįžo į JAV. 1929-1936 m. giedojo Šv. Juozapo katedroje Hartforde, turėjo savo muzikos studiją. Lavinosi pas E. Rosati Niujorke. 1936-1946 m. „Metropolitan Opera“ solistė Niujorke, debiutavo – Dž. Verdžio operoje „Rigoletas“ (Madalena), iš viso sukūrė 33 vaidmenis, dainavo 27 operose. Ketvirtame – šeštame dešimtmetyje laikyta viena žymiausių JAV dainininkių. Gastroliavo su „Metropolitan Opera“, solistų grupėmis ir simfoniniais orkestrais (Bostonas, Klyvlendas ir kitur). Surengė koncertų lietuvių parapijose (Bostone su J. Kačinsku). 1946-1957 m. dėstė Indianos, 1957-1959 m. Floridos universitetuose, 1958-1973 m. Ročesterio universiteto Eastmano muzikos mokykloje, kur trejus metus vadovavo Vokalo katedrai, profesorė, nuo 1974 m. garbės profesorė.Anna Kaskas Lokot. Eastman school of music 

 Žymiausi vaidmenys 
 Pietras Maskanis. Cavaleria rusticana 
 Kristofas Vilibaldas Gliukas. Orfėjas ir Euridikė

 Šaltiniai 

Kategorija:Lietuvos operos dainininkai
Kategorija:JAV lietuviai